กาดฝายหินแหล่งรวมของอร่อยทั้งสลัด น้ำปั่น ที่ใครๆก็รู้จัก แต่วันนี้จะขอมารีวิวร้านขนมไทยเจ้าใหม่ที่เปิดมาได้ไม่นาน ร้านนี้จะอยู่ถัดจากหลังร้านสลัดที่อยู่หัวมุมไป1ร้าน รสชาติขนมหอม หวาน อร่อยทุกอย่างไม่ว่าจะเป็นขนมชั้น ข้าวมันหลากหลายหน้าทั้งหน้าสังขยา และอีกหน้าหนึ่งที่หากินค่อนข้างยากคือหน้าปลาแห้ง ร้านนี้เขาจะโปะปลาให้จนเต็มฟินสุดๆในราคาแค่ 10 บาท ส่วนอีกเมนูที่ห้ามพลาดซึ่งจะมีตามฤดูเท่านั้นคือ ข้าวเหนียวมะม่วง เพียงชุดละ 40 บาทมีให้เลือกทั้งข้าวเหนียวธรรมดาและข้าวเหนียวใบเตยหอมๆ พร้อมกับมะม่วงฉ่ำๆ โรยด้วยกะทิหอมๆ และถั่วเหลืองทอดกรอบๆ เข้าปากเคี้ยวพร้อมๆกันสุดฟินเลยจ้า